
	[bookmark: nev]JUHÁSZ ANITA
Biztonság és védelempolitika
BSc, 5. félév
Nemzeti Közszolgálati Egyetem
Hadtudományi és Honvédtisztképző Kar
	






Témavezető:
	Prof. dr. Padányi József mk. dandártábornok
stratégiai és intézményfejlesztési rektorhelyettes, NKE HHK




A biztonság sajátos területei, a migráció és a menekültügy kapcsolata Magyarország vonatkozásában.

A migráció problematikája sok kutatót, szakembert, hallgatót foglalkoztat – a folyamat komplexitásából fakadóan is – így a témában számos tanulmány, elemzés született már. Ezen dolgozat a korunkban zajló migrációs folyamatokat hivatott elemezni menekültügyi aspektusból.
Globalizálódó világunk hatására a már korábban is létező biztonsági kihívások, fenyegetések sokkal intenzívebben jelennek meg. Nincs ez másként a migráció esetében sem. Magyarország válaszát a migrációra az új Nemzeti Biztonsági Stratégia rögzíti.
A migráció és menekültügy kapcsolatában meghatározó szerepet töltenek be a nemzetközi szervezetek, ezért dolgozatomban fokozott figyelmet szentelek az ENSZ Menekültügyi Főbiztosság munkájára.
Tekintettel arra, hogy a média sokszor tévesen használja, keveri az egyes menekültügyi státuszokat fontosak tartottam azok tisztázását. A nemzetközi szervezetek munkájának eredményessége nagyban függ az állami szereplőktől, ez indokolta a Bevándorlási és Állampolgársági Hivatal tevékenységének bemutatását.
A dolgozat utolsó fejezetében kerül sor a Magyarországi menekültügyi helyzet bemutatására, melyben kitérek az UNHCR által megfogalmazott hazánkat érintő hiányosságokra is, amik a téma aktualitásának fő alapját adják.



